அத்துடன் இன்று போராட்டம் ஓய்ந்திருந்தாலும் அது முற்றுப்பெறவில்லை என தெரிவித்த அவர் தொடர்ந்தும் எம் மக்களின் தேவைகளுக்கான தமது போராட்டம் தொடரும் எனவும் தெரிவித்தார். திரு. இரட்ணகுமார் அவர்கள் பேசுகையில், சுவிற்சர்லாந்து தமிழர் கலாச்சார மன்றம் எனும் அமைப்பு சுமார் கடந்த 3 தசாப்தங்களாக தமிழ் மக்களுக்கான சேவையினை செய்து வருவதாகவும,; இவ்வமைப்பு இலங்கையில் இருந்திருந்தால் அது நேரகாலத்துடன் மரணித்திருக்கும் எனவும் சுவிற்சர்லாந்தின் சட்டதிட்டங்களானது தாம் தொடர்ந்தும் செயற்படுவதற்கு வழிவிட்டுள்ளதாகவும் தெரிவித்த அவர், தமது செயற்பாடுகளை பாசிசம் முடக்க முற்பட்டபோது அதற்கு உதவியாக நின்று எம்மீது சேறுபூசிய ஊடகங்கள் இன்று எமது சேவையினை ஏற்றுக்கொண்டுள்ளதுடன் எம் நிகழ்வுகளுக்கு விளம்பரம் செய்ய தாமாகவே  முன்வந்துள்ளதாகவும் கூறினார்.